CELEX: 62012TN0215
Language: et
Date: 2012-05-22 00:00:00
Title: Kohtuasi T-215/12: 22. mail 2012 esitatud hagi — MPM-Quality ja Eutech akciová společnost versus Siseturu Ühtlustamise Amet — Elton hodinářská (MANUFACTURE PRIM 1949)

8.9.2012   
            
            
               ET
            
            
               Euroopa Liidu Teataja
            
            
               C 273/10
            
         22. mail 2012 esitatud hagi — MPM-Quality ja Eutech akciová společnost versus Siseturu Ühtlustamise Amet — Elton hodinářská (MANUFACTURE PRIM 1949)
   (Kohtuasi T-215/12)
   2012/C 273/18
   Hagiavalduse keel: tšehhi
   
      Pooled
   
   
      Hagejad: MPM-Quality v.o.s. (Frýdek-Místek, Tšehhi Vabariik) ja Eutech akciová společnost (Šternberk, Tšehhi Vabariik) (esindaja: advokaat M. Kyjovský)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Teine menetluspool apellatsioonikojas: Elton hodinářská, a.s.
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 5. märtsi 2012. aasta otsus asjas R 826/2010-4,
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: kombineeritud kaubamärk „MANUFACTURE PRIM 1949” nr 3531662 kaupadele ja teenustele klassides 9, 14 ja 35
   
      Ühenduse kaubamärgi omanik: Elton hodinářská, a.s.
   
      Ühenduse kaubamärgi kehtetuks tunnistamist taotlev pool: hagejad
   
      Kehtetuks tunnistamise taotluse põhjendus: väited põhinevad nõukogu määruse (EÜ) nr 207/2009 artikli 51 lõike 1 punktil b koosmõjus artikli 8 lõike 1 punktiga a ja artikli 8 lõikega 5 ning sama määruse artikli 52 lõike 1 punktil b
   
      Tühistamisosakonna otsus: jätta taotlus rahuldamata
   
      Apellatsioonikoja otsus: jätta apellatsioonkaebus rahuldamata
   
      Väited: hagejad väidavad, et apellatsioonikoda rikkus nõukogu määruse (EÜ) nr 207/2009 (edaspidi „määrus”) artikli 51 lõike 1 punkti b, artikli 8 lõiget 5 ja artikli 52 lõike 1 punkti b, kuna ta:
   
               —
            
            
               tõlgendas tõendamiskoormist määruse artikli 54 ja artikli 165 lõike 4 tähenduses valesti;
            
         
               —
            
            
               tõlgendas valesti Euroopa Kohtu praktikat;
            
         
               —
            
            
               ei võtnud arvesse rahvusvahelise kaubamärgi põhilist kasutusala, üldtuntust ja kasutamist, mis on oluline tähise PRIM tajumisel asjaomaste tarbijate poolt;
            
         
               —
            
            
               tõlgendas valesti määruse artiklit 55 koosmõjus artikliga 41, kinnitades et varasemad õigused tähisele peavad kuuluma samale omanikule;
            
         
               —
            
            
               ei väljendanud seisukohta nende asjaolude suhtes, mida hagejad käsitlesid, ega nende tõendite suhtes, mille hagejad esitasid, ei omistanud nendele tõenditele tähtsust ega uurinud ühtegi neist (näit litsentsilepingud);
            
         ei võtnud arvesse asjaolu, et sarnased märgid, mis sisaldavad sõna „PRIM”, on juba Euroopa Liidus registreeritud.